Viborger Samler, 1844-10-22
Den kongl. Bekjendtgjørelse til de roeskildske Stænder indeholder ikke noget synderlig Mærkeligt. Om Andragendet angaaende Finantserne yttres det samme lidet Tilfredsstillende som til den viborgske Forsamling, at den nye Organisation af Landmilitair-Etaten er udarbeidet af de kyndigste Folk, at Beløbet 2,550,000 Rbd. som var udsat dertil i Normalreglementet, kun var ansat calculatorisk, og inden Planen var udarbeidet; at Udgifterne til Pensioner ikke er nogen constant Størrelse, er den nu stegen, kan den forventes igjen at synke, mange af de Reducerede ere gamle og svagelige Mænd osv. Forøvrigt hedder det: "Vel kunne Vi ikke andet end ønske, at Vor Kasse kunde fritages for Modtagelsen af de Midler, som for Tiden deri kunne indsættes af Skifteforvaltere, Overformyndere samt Bestyrelserne af offentlige Stiftelser og Sparekasser, ligesom Vi og ville finde det ønskeligt, at der kunde træffes en saadan betryggende Indretning med Hensyn til Umyndiges Midler, at vore Embedsmænd kunde fritages for den umiddelbare Forvaltning af samme, som efter de gjældende Love for en stor Deel paaligger dem. Men, efter at have taget det af Vore troe Provindsialstænder indgivne Andragende, betræffende særegne Laane fonds, hvorigjennem fornævnte Midler kunde frugtbargjøres, under nøieste Overveielse, tilligemed de derover af Vort Cancelli indhentede Betænkninger fra Vor Direction for Statsgielden og den synkende Fond samt Directionen for Nationalbanken, saavelsom Vort Cancellies egne Yttringer desangaaende, have Vi fundet, at en Jndretning som den af Vore Stænder omhandlede, foruden at den tildeels vilde medføre en Nedsættelse i de Renter, som de Vedkommende for Tiden nyde af deres Capitaler, heller ikke lettelig vilde kunne organiseres saaledes, at den vilde afgive en aldeles betryggende Sikkerhed; ligesom det og allerede foranlediger en særdeles Vanskelighed, at Directionen for Nationalbanken ikke har været villig til paa Bankens Vegne at sætte sig i den Forbindelse med ovenmeldte Laanefonds, der i Stændernes Andragende er blevet udhævet som fornøden. Vi finde Os saaledes ikke bevægede til at indlade Os paa ovennævnte Andragende, saalænge der ikke foreligger en mere bestemt Plan, hvorved de forberørte Betænkeligheder afhjælpes. – J Anledning af Vore troe Stænders Andragende om Consumtionens Afløsning, meddele Vi Dem, at Vanskelighederne ved at udfinde et passende Vederlag for Vor Kasses Jndtægt af Consumtions afgifterne have foranlediget, at denne Sags i saa Henseende fornødne Forhandling mellem forskjellige Collegier og Antoriteter ikke endnu har kunne tilveiebringes. – J Overeensstemmelse med det af Vore troe Stænder derom indgivne Andragende er der fra samtlige Amtsraad i Danmark indhentet Underretning om Huusmandstandens og hele Arbeidsklassens Vilkaar paa de forskjellige Steder i Landet, om de Byrder, der maatte trykke samme, om de Maader, der kunde bringes i Forslag til at forbedre deres Kaar. Flere af disse Beretninger ere paa Grund af Sagens Vidtløftighed og Vanskelighed indkomne saa seent, at intet endeligt Resultat i denne Anledning for Tiden kan forelægges Stændernes Forsamling; men Sagen vil blive tagen under nærmere allerhøieste Overveielse, og Resultatet vil derefter blive meddeelt den næste Forsamling af Østifternes Provindsialstænder.